**Trekryperfamilien** eller **trekrypere** (Certhiidae) er en familie av små trelevende spurvefugler (Passeriformes) som i hovedsak finnes i tilknytning til skogsområder, parker og hager. Fuglene er kjent for sine klatreferdigheter, som også er opphavet til navnet på gruppen. De finnes elleve arter fordelt i to slekter. Kun to arter hekker i Europa, hvorav trekryper (*C. familiaris*) i store deler av Fennoskandia.

Taksonomi
---------

Slektstreet følger Oliveros *et al.* (2019).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Certhioidea   | 

|  |  |
| --- | --- |
|  | Tichodromidae, murkryperfamilien |
|  |
|  | 

|  |  |
| --- | --- |
|  | Sittidae, spettmeisfamilien |
|  |
|  | 

|  |  |
| --- | --- |
|  | Certhiidae, trekryperfamilien |
|  |
|  | 

|  |  |
| --- | --- |
|  | Polioptilidae, myggsmettfamilien |
|  |
|  | Troglodytidae, gjerdesmettfamilien |
|  |

 |
|  |

 |
|  |

 |
|  |

 |
|  |

Biologi
-------

Greinkryper  (*Salpornis spilonotus*)
Stjerten skiller de to slektene fra hverandre, i det stjerten hos egentlige trekrypere (*Certhia*) er stiv, mens denne stivheten mangler hos greinkrypere (*Salpornis*). Trekrypere bruker stjerten aktivt under klatring, mens greinkrypere ikke bruker stjerten som støtte.

Artene har i hovedsak mørk brunspettet overside og lys underside, med mindre innslag av andre fager. De har lange, smale nedoverbuede nebb og kraftige klør på de lange tærne, men relativt korte lemmer. Vingene er korte og avrundet. Artene blir omkring 11–15 cm.

Trekryperne klatrer oppover trestammene i spiralmønster, på leting etter mat. De spiser insekter som de plukker ut fra morken bark, for eksempel barkbiller. Noen arter eter også frø, spesielt på høye breddegrader gjennom vinterhalvåret.

For de tre nordlige artene har man utfyllende informasjon om hekking, men for flere av artene i varmere strøk er informasjonen mangelfull. Artene i *Certhia* er territoriale i hekketiden. Hannen forsvarer det umiddelbare området rundt reiret med sang. Det er imidlertid forskjell på hvor aktivt territoriet forsvares. Den eurasiske trekryperen er for eksempel mer territorial enn kortklotrekryperen.

Redet anlegges gjerne mellom selve trestammen og barken på trærne, og åpningen er gjerne ikke større enn at fuglene akkurat kan krype ut og inn. Om slike lokaliteter ikke er tilgjengelige, kan redet også legges i et fraflyttet hakkespettrede eller lignende. Det kan ligge nær bakken eller opp mot 18 meter over den. Eggene er hvite. Så lang man vet er det bare hunnen som ruger på eggene, mens hannen mateter henne. Selve rugetiden varer i cirka 15 dager. Ungene mates av begge foreldrene og forlater redet etter cirka 14–21 dager, men de forblir avhengig av foreldrene i ytterligere 11–17 dager.

Trekryper legger 4–8 egg som ruges av hunnen i 14–16 dager mens kortklotrekryper legger 6–7 egg som ruges av hunnen i 13–14 dager. Trekryperen får 1–2 kull i løpet av året, mens kortklotrekyper får 2 kull.

Artene i *Salpornis* skiller seg fra *Certhia*, gjennom at redet gjerne legges på mer åpne plasser, typisk i kløften mellom to greiner eller stammen og en grein. Eggene er dessuten ikke helt hvite, men snarere blegrå med et skjær i grønt. Eggene er dessuten ørlite større.

Inndeling
---------

Tidligere omfattet trekryperne bare slekta *Certhia*, men greinkryper (*Salpornis spilonotus*) er nå splittet i to arter, som er flyttet til familien Certhiidae. Inndelingen under følger *Clements checklist of birds of the world*, versjon 6.9. Norske navn på artene følger Syvertsen *et al.* (2008).

**Treliste**
* Passeriformes, spurvefugler
	+ Passeri, sangfugler
		- Passerida
			* Certhioidea
				+ Certhiidae, trekryperfamilien
					- *Certhia*, egentlige trekrypere
						* *C. familiaris*, trekryper
						* *C. tianquanensis*, sichuantrekryper
						* *C. americana*, amerikatrekryper
						* *C. brachydactyla*, kortklotrekryper
						* *C. himalayana*, tigertrekryper
						* *C. nipalensis*, rusttrekryper
						* *C. discolor*, brunstrupetrekryper
						* *C. hodgsoni*, rododendrontrekryper
						* *C. manipurensis*, kaneltrekryper
					- *Salpornis*, greinkrypere
						* *S. spilonotus*, greinkryper
						* *S. salvadori*, afrikagreinkryper

Referanser
----------

1. ↑  Oliveros, C.H.; m.fl. (2019). «Earth history and the passerine superradiation». *Proceedings of the National Academy of Sciences of the United States of America*. **116** (16): 7916–7925. doi:10.1073/pnas.1813206116.
2. 1 2 3 4  Harrap, S. & Bonan, A. (2016). Treecreepers (Certhiidae). In: del Hoyo, J. Elliott, A. Sargatal, J. Christie, D.A. & de Juana, E. (eds.). *Handbook of the Birds of the World Alive*. Lynx Edicions, Barcelona.
3. ↑  J.F. Clements, T.S. Schulenberg, M.J. Iliff, D. Roberson, T.A. Fredericks, B.L. Sullivan og C.L. Wood. 2014. The eBird/Clements checklist of birds of the world: Version 6.9. Lastet ned fra
4. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. *Norsk Ornitologisk Forening*. www.birdlife.no (publisert 22.5.2008). Besøkt 2016-08-07

Kilder
------

* Store norske leksikon, trekryperfamilien

Eksterne lenker
---------------

* (en) *trekryperfamilien* i Encyclopedia of Life Rediger på Wikidata

* (en) *trekryperfamilien* i Global Biodiversity Information Facility Rediger på Wikidata

* (no) *trekryperfamilien* hos Artsdatabanken Rediger på Wikidata

* (sv) *trekryperfamilien* hos Dyntaxa Rediger på Wikidata

* (en) *trekryperfamilien* hos Fauna Europaea Rediger på Wikidata

* (en) *trekryperfamilien* hos Fossilworks Rediger på Wikidata

* (en) *trekryperfamilien* hos ITIS Rediger på Wikidata

* (en) *trekryperfamilien* hos NCBI Rediger på Wikidata

* (en) *Kategori:Certhiidae* – bilder, video eller lyd på Wikimedia Commons Rediger på Wikidata

* (en) *Certhiidae* – galleri av bilder, video eller lyd på Wikimedia Commons Rediger på Wikidata

* *Certhiidae* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** LCCN **·** NKC **·** BBC Things
 |